Zmenený a doplnený návrh NARIADENIE RADY ktorým sa ustanovujú vykonávacie opatrenia týkajúce sa systému vlastných zdrojov Európskej únie /* KOM/2011/0740 v konečnom znení - 2011/0184 (APP) */





DÔVODOVÁ SPRÁVA 1. KONTEXT NÁVRHU Dňa 29. júna 2011 Komisia prijala návrh nariadenia, ktorým sa ustanovujú vykonávacie opatrenia týkajúce sa systému vlastných zdrojov Európskej únie podľa článku 311 ods. 4 Zmluvy o fungovaní Európskej únie (ďalej len „ZFEÚ“)[1]. Komisia zároveň oznámila, že príslušné zmeny a doplnenia budú predložené do konca roka 2011. Účelom tohto zmeneného a doplneného návrhu je spresniť návrh z 29. júna. Týmto návrhom sa zabezpečuje súdržnosť s návrhom smernice Rady o spoločnom systéme dane z finančných transakcií (ďalej len „smernica DFT“)[2], ktorý bol prijatý 28. septembra 2011, a s návrhmi nariadení Rady o sprístupňovaní vlastného zdroja založeného na dani z finančných transakcií rozpočtu EÚ[3] a o výpočte a sprístupňovaní vlastného zdroja založeného na dani z pridanej hodnoty (DPH)[4], ktoré boli prijaté spoločne s týmto návrhom. 2. OBSAH NÁVRHU Tento zmenený a doplnený návrh[5] obsahuje tri hlavné zmeny v porovnaní s návrhom predloženým 29. júna 2011. Po prvé, vzhľadom na ustanovenia uvedené v smernici DFT a vzhľadom na zmenený a doplnený návrh rozhodnutia o systéme vlastných zdrojov (ďalej len „rozhodnutie RVZ“) by uvádzanie priamych odkazov na rôzne druhy finančných transakcií bolo nadbytočné. Navrhuje sa určiť podiel minimálnych sadzieb definovaných v smernici DFT, ktorý by sa mal použiť pre vlastný zdroj založený na DFT. Následne sa tento podiel z príjmov, ktorý vyplýva z použitia minimálnych sadzieb definovaných v smernici DFT, poskytne rozpočtu EÚ a zvyšok bude plynúť do rozpočtov členských štátov. Okrem toho sa v pôvodnom návrhu uvádza možnosť, že výber DFT by zabezpečovali hospodárske subjekty a nie členské štáty. V súlade so smernicou DFT budú za výber DFT zodpovedať administratívy členských štátov. Preto odkaz na hospodárske subjekty už nie je nevyhnutný. A napokon, pokiaľ ide o nový vlastný zdroj založený na DPH, text v súčasnosti výslovne odkazuje na metódu výpočtu (stanovenú v návrhu na sprístupňovanie nového zdroja založeného na DPH), ktorá určuje základ, na ktorý sa použije podiel zo zdroja. 2011/0184 (APP) Zmenený a doplnený návrh NARIADENIE RADY, ktorým sa ustanovujú vykonávacie opatrenia týkajúce sa systému vlastných zdrojov Európskej únie RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 311 ods. 4, v spojení so Zmluvou o založení Európskeho spoločenstva pre atómovú energiu, a najmä jej článkom 106a, so zreteľom na rozhodnutie Rady … z … o systéme vlastných zdrojov Európskej únie[6], a najmä na jeho článok 9, so zreteľom na návrh Európskej komisie, po postúpení návrhu legislatívneho aktu národným parlamentom, so zreteľom na súhlas Európskeho parlamentu[7], so zreteľom na stanovisko Dvora audítorov[8], so zreteľom na stanovisko Európskeho hospodárskeho a sociálneho výboru[9], konajúc v súlade s mimoriadnym legislatívnym postupom, keďže: (1) Parlamentný dohľad je mimoriadne dôležitý v prípade ustanovení všeobecného charakteru, ktoré sa uplatňujú na všetky druhy vlastných zdrojov a ktoré sa týkajú kontroly príjmov a dohľadu nad nimi vrátane dodatočných požiadaviek na podávanie správ. (2) S cieľom zachovať objem finančných prostriedkov, ktoré má Únia k dispozícii, je vhodné upraviť stropy vlastných zdrojov Únie pre platobné a viazané rozpočtové prostriedky ustanovené v článku 3 ods. 1 a ods. 2 rozhodnutia … vyjadrené ako percento hrubého národného dôchodku (HND) v tom prípade, že v dôsledku zmien a doplnení nariadenia (EÚ) č .... z […] o Európskom systéme národných a regionálnych účtov v Európskej únii[10] dôjde k výrazným zmenám úrovne HND. (3) Transparentnosť systému vlastných zdrojov Únie by sa mala zabezpečiť prostredníctvom adekvátnych informácií poskytovaných rozpočtovému orgánu. Členské štáty by mali preto uchovávať pre Komisiu a ak je to potrebné, postúpiť jej dokumenty a informácie, ktoré jej umožňujú vykonávať právomoci, ktoré na ňu boli prenesené vo vzťahu k vlastným zdrojom Únie. (4) Dojednania, podľa ktorých členské štáty alebo hospodárske subjekty zodpovedné za výber vlastných zdrojov podávajú správy Komisii, by mali Komisii umožniť monitorovať ich činnosť v oblasti vymáhania vlastných zdrojov, najmä v prípadoch podvodov a nezrovnalostí. (5) S cieľom zabezpečiť vyrovnaný rozpočet by sa mal každý prebytok príjmov Únie nad celkovými skutočnými výdavkami počas rozpočtového roka preniesť do nasledujúceho rozpočtového roka. Preto je potrebné definovať zostatok, ktorý sa má preniesť. (6) Členské štáty a hospodárske subjekty zodpovedné za výber vlastných zdrojov by mali vykonávať kontroly a vyšetrovania, ktoré sa týkajú stanovenia, a sprístupňovania a platieb vlastných zdrojov Únie. S cieľom uľahčiť uplatňovanie finančných pravidiel týkajúcich sa vlastných zdrojov je potrebné zabezpečiť spoluprácu medzi členskými štátmi alebo hospodárskymi subjektmi zodpovednými za výber vlastných zdrojov a Komisiou. (7) Na účely konzistentnosti a zrozumiteľnosti je potrebné zaviesť ustanovenia týkajúce sa právomocí a povinností zástupcov oprávnených Komisiou vykonávať inšpekcie, pokiaľ ide o vlastné zdroje Únie, pričom je potrebné zohľadniť osobitný charakter každého vlastného zdroja. Je potrebné vymedziť podmienky, na základe ktorých oprávnení zástupcovia vykonávajú svoje úlohy, a najmä ustanoviť pravidlá, ktoré musia dodržiavať všetci úradníci a ostatní zamestnanci Únie a vyslaní národní experti v súvislosti so služobným tajomstvom a ochranou osobných údajov. Je potrebné vymedziť štatút vyslaných národných expertov a možnosť pre daný členský štát vzniesť námietky voči účasti úradníkov ostatných členských štátov na inšpekcii. (8) Z dôvodu súdržnosti je potrebné do tohto nariadenia zahrnúť niektoré ustanovenia rozhodnutia Rady 2007/436/ES, Euratom zo 7. júna 2007 o systéme vlastných zdrojov Európskych spoločenstiev[11] a nariadenia Rady (ES, Euratom) č. 1150/2000, ktorým sa vykonáva rozhodnutie 94/728/ES, Euratom o systéme vlastných zdrojov Spoločenstiev[12]. Tieto ustanovenia sa týkajú referenčnej úrovne HND a jeho značných zmien, sadzieb uplatňovaných na vlastný zdroj uvedený v článku 2 ods. 1 písm. d) rozhodnutia […/…], výpočtu zostatku a jeho zahrnutia do rozpočtu, kontroly vlastných zdrojov a dohľadu nad nimi a dodatočných požiadaviek na podávanie správ, ako aj Poradného výboru pre vlastné zdroje (ACOR). (9) S cieľom zabezpečiť jednotné podmienky na vykonávanie tohto nariadenia by sa mali vykonávacie právomoci preniesť na Komisiu. Tieto právomoci by sa mali vykonávať v súlade s nariadením Európskeho parlamentu a Rady (EÚ) č. 182/2011 zo 16. februára 2011, ktorým sa ustanovujú pravidlá a všeobecné zásady mechanizmu, na základe ktorého členské štáty kontrolujú vykonávanie vykonávacích právomocí Komisie[13]. (10) Pri prijímaní vykonávacích aktov by sa mal použiť konzultačný postup, aby sa zabezpečilo ustanovenie podrobných pravidiel pre podávanie správ o podvodoch a nezrovnalostiach ovplyvňujúcich nároky na tradičné vlastné zdroje, a opatrení na preskúmanie odhadov vlastných zdrojov a výročných správ členských štátov o svojich inšpekciách, a to vzhľadom na technický charakter týchto aktov, ktoré sa požadujú na účely podávania správ. (11) Nariadenie Rady (ES, Euratom) č. 1026/1999 z 10. mája 1999, ktorým sa ustanovujú právomoci a povinnosti zástupcov oprávnených Komisiou vykonávať kontroly a inšpekcie vlastných zdrojov Spoločenstiev [14]by sa malo zrušiť. (12) Z dôvodu konzistentnosti by sa toto nariadenie malo začať uplatňovať v ten istý deň ako rozhodnutie…, PRIJALA TOTO NARIADENIE: Kapitola I Stanovenie vlastných zdrojov Článok 1 Uplatňované podiely a sadzby 1. Daňové sadzby uplatňované naPodiel z dane z finančných transakcií[15] uvedený ako vlastný zdroj uvedený v článku 2 ods. 1 písm. b) rozhodnutia... súje dve tretiny z minimálnych sadzieb stanovených v smernici Rady (EÚ) č. […/…][16].: (a) ... % pre transakcie s dlhopismi, akciami a podobnými cennými papiermi, (b) … % pre ostatné transakcie. 2. Podiel z DPH uvedený ako Daňová sadzba uplatňovaná na vlastný zdroj uvedený v článku 2 ods. 1 písm. c) rozhodnutia je 1,0 % z čistej hodnoty dodávky tovaru a služieb, nadobudnutia tovaru v rámci Spoločenstva a dovozu tovaru, ktoré podliehajú štandardnej sadzbe DPH v každom členskom štáte stanovenej podľa pravidiel EÚ. 3. Jednotná sadzba uvedená v článku 2 ods. 1 písm. d) rozhodnutia… sa stanoví v rámci rozpočtového postupu a vypočíta sa ako percento prognózovanej sumy hrubého národného dôchodku (HND) členských štátov takým spôsobom, aby sa plne pokryla tá časť rozpočtu, ktorá nie je financovaná z príjmov uvedených v článku 2 ods. 1 písm. a), b) a c) rozhodnutia…, z finančných príspevkov na doplnkové programy výskumu a technologického rozvoja a z ostatných príjmov. Sadzba sa v rozpočte vyjadrí číslom s takým počtom desatinných miest, ktorý je potrebný na úplné rozdelenie zdroja založeného na HND medzi členské štáty. Článok 2 Referenčný HND a jeho výrazné zmeny 1. HND uvedený v článku 2 ods. 1 písm. d) rozhodnutia… znamená ročný HND v trhových cenách, ako ho stanovuje Komisia v súlade s uplatňovaním nariadenia…. 2. V prípadoch, keď zmeny a doplnenia nariadenia… vedú k výrazným zmenám HND, Komisia informuje Európsky parlament a Radu o dátumoch uplatňovania týchto zmien na účely rozhodnutia…. 3. V prípadoch, keď zmeny a doplnenia nariadenia… vedú k výrazným zmenám úrovne HND, Komisia prepočíta stropy pre platobné a viazané rozpočtové prostriedky stanovené v článku 3 ods. 1 a 2 rozhodnutia… podľa tohto vzorca: 1,23 % (1,29 %)* || HNDt-2 + HNDt-1 + HNDt ESA súčasný || || HNDt-2 + HNDt-1 + HNDt ESA upravený V tomto vzorci „t“ predstavuje posledný úplný rok, za ktorý sú k dispozícii údaje definované v nariadení Rady (ES, Euratom) č. 1287/2003[17]. Článok 3 Výpočet zostatku a jeho zahrnutie do rozpočtu 1. Na účely uplatňovania článku 7 rozhodnutia... zostatok daného rozpočtového roka predstavuje rozdiel medzi všetkými príjmami vybranými za daný rozpočtový rok a sumou platieb uhradených v danom rozpočtovom roku z platobných rozpočtových prostriedkov, zvýšenou o sumu rozpočtových prostriedkov pre ten istý rozpočtový rok, prenesenú podľa článku 9 nariadenia… (ďalej len „nariadenie o rozpočtových pravidlách“)[18]. Tento rozdiel sa zvýši alebo zníži o čistú sumu rozpočtových prostriedkov prenesených z predchádzajúcich rozpočtových rokov, ktoré boli zrušené. Odchylne od článku 5 ods. 1 nariadenia o rozpočtových pravidlách sa tento rozdiel zároveň zvýši alebo zníži o: a) platby, ktoré sa v dôsledku zmien výmenných kurzov eura vykonali nad rámec nediferencovaných rozpočtových prostriedkov prenesených z predchádzajúceho rozpočtového roka podľa článku 9 ods. 1 a 4 nariadenia o rozpočtových pravidlách, b) zostatok vyplývajúci z kurzových ziskov a strát počas rozpočtového roka. 2. Komisia každý rozpočtový rok pred koncom októbra odhadne na základe údajov, ktoré má v tom čase k dispozícii, vlastné zdroje vybrané za celý rok. Akékoľvek zreteľné zmeny oproti pôvodným odhadom môžu mať za následok predloženie opravného listu k návrhu rozpočtu na nasledujúci rozpočtový rok alebo opravného rozpočtu na bežný rozpočtový rok. Kapitola II Ustanovenia týkajúce sa kontroly a dohľadu vrátane dodatočných požiadaviek na podávanie správ Článok 4 Podávanie správ o podvodoch a nezrovnalostiach ovplyvňujúcich nároky 1. V priebehu dvoch mesiacov od skončenia každého štvrťroka zašlú členské štáty Komisii popis zistených prípadov podvodov a nezrovnalostí zahŕňajúcich nároky nad 10 000 EUR, ktoré sa týkajú vlastných zdrojov uvedených v článku 2 ods. 1 písm. a) rozhodnutia…. V rámci lehoty uvedenej v prvom pododseku uvedie každý členský štát podrobnosti o stave jednotlivých prípadov podvodov a nezrovnalostí, ktoré už boli Komisii oznámené, ak vymáhanie, zrušenie alebo neúspešné vymáhanie príslušných nárokov nebolo oznámené skôr. 2. V prípade vlastných zdrojov uvedených v článku 2 ods. 1 písm. c) rozhodnutia... členské štáty zašlú Komisii každých šesť mesiacov popis zistených prípadov podvodov a nezrovnalostí zahŕňajúcich nároky nad 10 000 EUR z predchádzajúcich šiestich mesiacov. 3. V prípade Hospodárske subjekty zodpovedné za výber vlastného zdroja uvedeného v článku 2 ods. 1 písm. b) rozhodnutia … členské štáty oznámia Komisii v lehote jedného mesiaca akékoľvek im známe okolnosti týkajúce sa prípadov podvodov alebo nezrovnalostí zahŕňajúcich nároky nad 10 000 EUR. 4. Komisia prijme vykonávacie akty stanovujúce podrobnosti týkajúce sa popisov uvedených v odsekoch 1, 2 a 3 tohto článku ako aj opatrenia na preskúmanie odhadov vlastných zdrojov. Tieto vykonávacie akty sa prijmú v súlade s konzultačným postupom uvedeným v článku 9 ods. 2. 5. Súhrn oznámení uvedených v odsekoch 1, 2 a 3 tohto článku Komisia zahrnie do správy uvedenej v článku 325 ods. 5 Zmluvy. Článok 5 Opatrenia kontroly a dohľadu 1. Členské štáty alebo hospodárske subjekty zodpovedné za výber vlastných zdrojov prijmú všetky potrebné opatrenia s cieľom zabezpečiť, aby boli sumy zodpovedajúce nárokom stanoveným podľa článku 2 ods. 1 rozhodnutia… sprístupnené alebo zaplatené Komisii. 2. Členské štáty vykonávajú kontroly a vyšetrovania, ktoré sa týkajú stanovenia a sprístupňovania vlastných zdrojov uvedených v článku 2 ods. 1 písm. a), b) a c) rozhodnutia…. Hospodárske subjekty zodpovedné za výber vlastných zdrojov vykonávajú kontroly a vyšetrovania týkajúce sa výberu vlastných zdrojov uvedených v článku 2 ods. 1 písm. b) rozhodnutia… a postupov ich platieb Komisii. 3. Členské štáty alebo hospodárske subjekty zodpovedné za výber vlastných zdrojov vykonávajú na žiadosť Komisie dodatočné inšpekčné opatrenia. Komisia vo svojej žiadosti uvedie dôvody pre dodatočnú inšpekciu. Členské štáty alebo hospodárske subjekty prizývajú Komisiu na jej žiadosť k inšpekciám, ktoré vykonávajú. Komisia môže namiesto toho požiadať, aby jej boli postúpené niektoré doklady. 4. Hospodárske subjekty zodpovedné za výber vlastných zdrojov poskytnú Komisii akúkoľvek správu vnútorného alebo vonkajšieho auditu alebo poradnú správu, ktorú majú k dispozícii a ktorá zahŕňa analýzu systémov používaných na výber vlastných zdrojov alebo na platby týchto zdrojov Komisii. 5.4. Komisia môže vykonávať inšpekcie na mieste. Zástupcovia oprávnení Komisiou na vykonávanie takýchto inšpekcií, majú v miere, v akej si to vyžaduje uplatňovanie tohto nariadenia, prístup k sprievodným dokladom týkajúcim sa stanovenia, a sprístupňovania alebo platieb vlastných zdrojov a k akýmkoľvek iným náležitým dokladom súvisiacim so sprievodnými dokladmi. Členské štáty uľahčujú tieto inšpekcie. Komisia môže požiadať členské štáty, aby jej postúpili alebo sprístupnili určité dokumenty alebo správy vrátane správ vnútorného auditu alebo poradných správ, ktoré obsahujú analýzu systémov používaných na výber vlastných zdrojov. 6. Členské štáty alebo hospodárske subjekty zodpovedné za výber vlastných zdrojov uľahčujú inšpekčné opatrenia uvedené v odseku 5. 75. Ak je Komisia prizvaná k inšpekcii, Komisia má rovnaký prístup k sprievodným a súvisiacim dokladom ako sa stanovuje pre inšpekcie v prvom pododseku odseku 54. 86. Ak sa inšpekcia týka vlastného zdroja založeného na HND, Komisia má takisto prístup k dokladom týkajúcim sa štatistických postupov a základných štatistík uvedených v článku 3 nariadenia (ES, Euratom) č. 1287/2003. 97. Inšpekcie uvedené v odseku 2 sa vykonávajú bez toho, aby boli dotknuté: a) inšpekcie vykonávané členskými štátmi v súlade s ich zákonmi, inými právnymi predpismi alebo správnymi opatreniami, b) opatrenia, ktoré sa stanovujú v článkoch 287 a 319 Zmluvy, c) inšpekčné dojednania podľa článku 322 ods. 1 písm. b) Zmluvy. 108. Komisia spolu s dotknutými členskými štátmi každoročne kontroluje možné chyby pri zostavovaní poskytnutých súhrnných údajov, najmä v prípadoch, ktoré oznámi Výbor pre HND zriadený nariadením (ES, Euratom) č. 1287/2003. V rámci takejto kontroly môže Komisia v jednotlivých prípadoch, v ktorých by inak riadne posúdenie nebolo možné, preskúmať aj výpočty a štatistické základy, s výnimkou informácií, ktoré sa týkajú jednotlivých spoločností alebo osôb. Komisia rešpektuje vnútroštátne predpisy o dôvernosti štatistických údajov. Článok 6 Podávanie správ členskými štátmi o ich inšpekciách Členské štáty predkladajú Komisii podrobné výročné správy o svojich inšpekciách týkajúcich sa riadneho výberu vlastných zdrojov a o výsledkoch týchto inšpekcií, celkových údajoch a akýchkoľvek zásadných otázkach, ktoré sa týkajú najdôležitejších problémov vyplývajúcich z uplatňovania nariadení vykonávajúcich rozhodnutie […/…], a najmä o sporných záležitostiach. Správy sa Komisii zasielajú najneskôr do 1. marca roka nasledujúceho po príslušnom rozpočtovom roku. Komisia na základe týchto správ pripraví súhrnnú správu, s ktorou budú oboznámené všetky členské štáty. Komisia prijme vykonávacie akty, ktorými sa stanoví forma pre výročné správy členských štátov uvedené v prvom odseku 1 tohto článku. Tieto vykonávacie akty sa prijmú v súlade s konzultačným postupom uvedeným v článku 9 ods. 2. Komisia predkladá každé tri roky Európskemu parlamentu a Rade správu o fungovaní inšpekčných opatrení uvedených v článku 5. Článok 7 Právomoci a povinnosti oprávnených zástupcov Komisie 1. Komisia osobitne vymenuje na účel vykonávania inšpekcií uvedených v článku 5 niektorých zo svojich úradníkov alebo iných zamestnancov (ďalej len „oprávnení zástupcovia“). Pre každú inšpekciu poskytne Komisia oprávneným zástupcom písomný mandát, v ktorom sa uvádza ich totožnosť a úradná moc. Osoby, ktoré poskytli členské štáty k dispozícii Komisii ako národných expertov, sa môžu zúčastniť na inšpekciách. S výslovným a predchádzajúcim súhlasom dotknutého členského štátu alebo hospodárskeho subjektu zodpovedného za výber vlastných zdrojov môže Komisia požiadať o pomoc úradníkov z iných členských štátov ako pozorovateľov. Komisia zabezpečí, aby títo úradníci spĺňali ustanovenia uvedené v odseku 3. 2. Počas inšpekcií na mieste a spoločných inšpekcií konajú oprávnení zástupcovia v súlade s pravidlami uplatňovanými na úradníkov dotknutého členského štátu. Sú viazaní služobným tajomstvom za podmienok ustanovených v odseku 3. Oprávnení zástupcovia môžu v prípade potreby kontaktovať dlžníkov, ale iba v súvislosti s inšpekciami uvedenými v článku 5 a iba prostredníctvom príslušných orgánov, ktorých postupy výberu vlastných zdrojov sú predmetom inšpekcie. 3. Informácie oznámené alebo sprostredkované podľa odseku 1 a 2 podliehajú v akejkoľvek forme služobnému tajomstvu a požívajú ochranu poskytovanú podobným informáciám podľa vnútroštátnych právnych predpisov členského štátu, v ktorom sa získali a podľa príslušných ustanovení uplatňovaných na inštitúcie Únie. Tieto informácie sa nesmú oznámiť iným osobám ako osobám v rámci kontrolovaných subjektov, inštitúcií Únie alebo členských štátov, ktoré majú právo oboznamovať sa s týmito informáciami v rámci svojich pracovných povinností, a nesmú byť použité na iné účely ako tie, ktoré sú ustanovené v tomto nariadení, bez predchádzajúceho súhlasu členského štátu alebo hospodárskeho subjektu zodpovedného za výber vlastných zdrojov, v ktorom od ktorého sa získali. Prvý a druhý pododsek sa uplatňuje na úradníkov a ostatných zamestnancov Únie a vyslaných národných expertov. 4. Komisia zabezpečí, že oprávnení zástupcovia a iné osoby, ktoré konajú na základe jej oprávnenia, dodržiavajú smernicu 95/46/ES Európskeho parlamentu a Rady[19] a nariadenie (ES) č. 45/2001 Európskeho parlamentu a Rady[20] a ostatné predpisy Únie a vnútroštátne predpisy o ochrane osobných údajov. Článok 8 Príprava a riadenie inšpekcií 1. Komisia v riadne odôvodnenom oznámení včas oznámi inšpekciu členskému štátu alebo hospodárskemu subjektu zodpovednému za výber vlastných zdrojov, ktorého postupy majú byť preskúmané. Ak sa inšpekcia týka hospodárskeho subjektu zodpovedného za výber vlastných zdrojov, oznámi sa takisto členskému štátu, v ktorom sa inšpekcia uskutoční. Na vykonávaní takejto inšpekcie sa môžu zúčastniť zástupcovia dotknutého členského štátu. 2. V prípade inšpekcií, ku ktorým bola Komisia prizvaná podľa článku 5 ods. 3, zabezpečí organizáciu práce a vzťahy s oddeleniami zapojenými do inšpekcie oddelenie určené dotknutým členským štátom alebo hospodársky subjekt zodpovedný za výber vlastných zdrojov. 3. Inšpekcie na mieste, ktoré sú uvedené v prvom pododseku článku 5 ods. 54, vykonajú oprávnení zástupcovia. Na účely organizácie práce a vzťahov s oddeleniami a v prípade potreby s dlžníkmi zapojenými do inšpekcie, títo zástupcovia nadviažu pred akoukoľvek inšpekciou na mieste potrebné kontakty s úradníkmi určenými dotknutým členským štátom alebo s hospodárskym subjektom zodpovedným za výber vlastných zdrojov. Pri tomto type inšpekcie sa k písomnému mandátu pripojí doklad, v ktorom sa uvádza cieľ a účel inšpekcie. 4. Inšpekcie týkajúce sa vlastného zdroja založeného na HND, ktoré sú uvedené v článku 5 ods. 86, vykonajú oprávnení zástupcovia. Na účely organizácie práce títo zástupcovia nadviažu potrebné kontakty s príslušnými správnymi orgánmi v členských štátoch. 5. Dotknuté Členské štáty alebo hospodárske subjekty zabezpečia, že oddelenia alebo agentúry zodpovedné za stanovenie, výber a sprístupňovanie vlastných zdrojov a orgány, ktorým dali pokyn vykonať ich inšpekcie, poskytnú oprávneným zástupcom akúkoľvek pomoc potrebnú na vykonávanie ich povinností. Na účely inšpekcií na mieste, ktoré sú uvedené v prvom pododseku článku 5 ods. 54, dotknuté členské štáty alebo hospodárske subjekty oznámia Komisii v dostatočnom predstihu totožnosť a úradnú moc osôb, ktorých vymenovali, aby sa zúčastnili týchto inšpekcií, a poskytnú oprávneným zástupcom akúkoľvek pomoc potrebnú na vykonávanie ich povinností. 6. O výsledkoch inšpekcií na mieste a inšpekcií, ku ktorým bola prizvaná Komisia, je dotknutý členský štát alebo hospodársky subjekt informovaný náležitým spôsobom v lehote troch mesiacov. Členský štát Príjemca správy predloží svoje pripomienky do troch mesiacov od prijatia tejto správy. Komisia však môže v náležite odôvodnených prípadoch požiadať dotknutého príjemcu dotknutý členský štát, aby predložil svoje pripomienky k osobitným bodom v lehote jedného mesiaca od prijatia správy. Dotknutý členský štát alebo hospodársky subjekt môže odmietnuť odpovedať, pričom prostredníctvom oznámenia uvedie dôvody, ktoré mu bránia odpovedať na žiadosť Komisie. S výsledkami a pripomienkami vyplývajúcimi z inšpekcií na mieste a zo spoločných inšpekcií členských štátov budú následne oboznámené všetky členské štáty. Ak z inšpekcií na mieste alebo zo spoločných inšpekcií vyplynie potreba zmeniť, doplniť alebo opraviť údaje o vlastných zdrojoch uvedené vo výkazoch alebo vyhláseniach predkladaných Komisii a ak sa príslušné opravy majú vykonať v aktuálnych výkazoch alebo vyhláseniach, príslušné zmeny sa v takto použitom výkaze alebo vyhlásení označia náležitými poznámkami. Kapitola III Výbor a záverečné ustanovenia Článok 9 Komitologický postup– Poradný výbor pre vlastné zdroje (ACOR) 1. Komisii pomáha výbor, ktorým je Poradný výbor pre vlastné zdroje (ACOR). Tento výbor je výborom v zmysle nariadenia (EÚ) č. 182/2011. 2. V prípade odkazu na tento odsek sa uplatňuje článok 4 nariadenia (EÚ) č. 182/2011. Článok 10 Záverečné ustanovenia Nariadenie (ES, Euratom) č. 1026/1999 sa zrušuje. Odkazy na zrušené nariadenie a na ustanovenia rozhodnutia 2007/436/ES, Euratom, zrušeného rozhodnutím…, a na nariadenie (ES, Euratom) č. 1150/2000 zrušené nariadením Rady…[21], ktoré sa uvádzajú v tabuľke zhody v prílohe k tomuto nariadeniu, sa považujú za odkazy na toto nariadenie a znejú v súlade s tabuľkou zhody. Článok 11 Nadobudnutie účinnosti Toto nariadenie nadobúda účinnosť dvadsiaty deň po jeho uverejnení v Úradnom vestníku Európskej únie. Uplatňuje sa od 1. januára 2014. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda PRÍLOHA Tabuľka zhody Rozhodnutie 2007/436/ES, Euratom || Nariadenie (ES, Euratom) č. 1026/1999 || Nariadenie (ES, Euratom) č. 1150/2000 || Toto nariadenie || || || Článok 1 ods. 1 || || || Článok 1 ods. 2 || || Článok 5 || Článok 1 ods. 3 Článok 2 ods. 7 prvý pododsek || || || Článok 2 ods. 1 Článok 2 ods. 7 druhý pododsek || || || Článok 2 ods. 2 Článok 3 ods. 3 || || || Článok 2 ods. 3 || || Článok 15 || Článok 3 ods. 1 || || Článok 16 || Článok 3 ods. 2 || || Článok 6 ods. 5 || Článok 4 || || Článok 17 ods. 1 || Článok 5 ods. 1 || || Článok 18 ods. 1 || Článok 5 ods. 2 || || Článok 18 ods. 2 prvý pododsek a tretí pododsek, písm. a) || Článok 5 ods. 3 || || Článok 18 ods. 3 || Článok 5 ods. 54 prvý pododsek || || || Článok 5 ods. 4 druhý pododsek || || Článok 18 ods. 2 druhý pododsek, prvá veta || Článok 5 ods. 64 prvý pododsek || || Článok 18, ods. 2 druhý pododsek, druhá veta a odsek 3 || Článok 5 ods. 75 || || || Článok 5 ods. 86 || || Článok 18 ods. 4 || Článok 5 ods. 97 || || Článok 19 || Článok 5 ods. 108 || || Článok 17 ods. 5 a článok 18 ods. 5 || Článok 6 || Článok 1 || || Článok 7 ods. 1 || Článok 3 ods. 1 || || Článok 7 ods. 2 || Článok 5 || || Článok 7 ods. 3& a 4 || Článok 2 ods. 1& a 2 || || Článok 8 ods. 1 || Článok 3 ods. 2 || || Článok 8 ods. 2, 3& a 4 || Článok 4 || || Článok 8 ods. 5 || Článok 6 || Článok 18 ods. 2 || Článok 8 ods. 6 || || Články 20 a 21 || Článok 9 || || || Článok 10 || || || Článok 11 [1] KOM(2011) 511 z 29. júna 2011. [2] Návrh smernice Rady o spoločnom systéme dane z finančných transakcií, ktorou sa mení a dopĺňa smernica 2008/7/ES, KOM(2011) 594 z 28. septembra 2011. [3] Návrh nariadenia Rady o metódach a postupe sprístupňovania vlastného zdroja založeného na dani z finančných transakcií KOM(2011) 738 z 9.11.2011. [4] Návrh nariadenia Rady o metódach a postupe sprístupňovania vlastného zdroja založeného na dani z pridanej hodnoty KOM(2011) 737 z 9.11.2011. [5] Dodatky k pôvodnému návrhu sú vyznačené tučným písmom a sú podčiarknuté. Ustanovenia, ktoré sa majú odstrániť, sú označené pomocou prečiarknutia. [6] Ú. v. EÚ L […], […], s. […]. [7] Ú. v. EÚ C […], […], s. […]. [8] Ú. v. EÚ C […], […], s. […]. [9] Ú. v. EÚ C […], […], s. […]. [10] Ú. v. EÚ, L […], […], s. […], naposledy zmenené a doplnené […]. [11] Ú. v. EÚ L 163, 23.6.2007, s. 17. [12] Ú. v. ES L 130, 31.5.2000, s. 1. [13] Ú. v. EÚ L 55, 28.2.2011, s. 13. [14] Ú. v. ES L 126, 20.5.1999, s. 1. [15] V prípade, že sa v legislatívnom akte uvedenom v článku 2 ods. 1 písm. b) rozhodnutia…stanovujú diferencované sadzby pre transakcie uskutočňované na regulovaných trhoch a mimo nich, daňové sadzby uplatňované na vlastné zdroje sa zodpovedajúcim spôsobom upravia. [16] Ú. v. EÚ L […], […], s. 1. [17] Ú. v. EÚ L 181, 19.7.2003, s. 1. [18] Ú. v. EÚ L […], […], s. […]. [19] Ú. v. ES L 281, 23.11.1995, s. 31. [20] Ú. v. ES L 8, 12.1.2001, s. 1. [21] Ú. v. EÚ L […], […], s. […].